**FUTBOLA NODAĻA**

Futbola nodaļa atvērta 1954. gadā, laikā, kad futbols Kuldīgā bija ļoti populārs. Jau 1949. gads bija pagrieziena punkts Kuldīgas futbola dzīvē, jo ‘’Vulkāna’’ futbola komanda izcīnīja tiesības spēlēt augstākajā līgā. Pamatojoties uz šiem sasniegumiem, jaunatvērtajā sporta skolā tika izveidota futbola nodaļa. Pirmais treneris bija ‘’Vulkāns’’ komandas treneris E.Skadiņš.

Vēlāk par treneri sāka strādāt Heinrihs Freimanis.

50-to gadu vidū sporta skolas komanda republikas meistarsacīkstēs izcīnīja 3.vietu. Republikas skolēnu izlasē tika iedalīti A.Priedoliņš un J.Katlaps, kas Tbilisi cīnījās Vissavienības spartakiādē. A.Priedoliņš bija izlases komandas kapteinis, vēlāk spēlēja VEF komandā. Sporta skola regulāri sagatavoja rezerves ‘’Vulkāns’’ komandai. u.c. Jaunie futbolisti E.Menckops, V.Vītoliņš, A.Liepnieks, K.Lādēns, A.Porgailis, V.Hercenbergs, I.Vaskops, A.Bensons u.c. spēlēja ‘’Vulkāns II komandā, kas piedalījās sporta biedrības ‘’Vārpa’’ meistarsacīkstēs.

Pēc vairāku gadu pārtraukuma, kad futbols Kuldīgā tika apgūts interešu izglītības pulciņos, nodaļa sporta skolā darbību atsāka 2002. gadā, par treneri līdz 2021. gadam strādāja Gvido Treimanis.

Šobrīd nodaļā strādā treneri Mareks Raihs, Māris Tilgalis, Arturs Šternbergs un Aivars Ansons.

Nodaļas audzēkņi Āris Zanders un Andris Treimanis Latvijas izlases sastāvā piedalījušies turnīros Krievijā, Polijā, Slovākijā, Holandē un Somijā. A.Treimanis Latvijas izlases sastāvā izcīnījis Baltijas čempiona nosaukumu un 2011. gadā kļuvis par FIFA kategorijas tiesnesi. Laura Treimane 2012. gadā atzīta par labāko Latvijas sieviešu futbola tiesnesi.

Valsts izlasē telpu un pludmales futbolā spēlējis Jānis Skabārdis. Eiropas minifutbola čempionātā startējuši Guntars Rumbenieks, Kaspars Rasmanis un Gatis Rožkalns. Pasaules minifutbola čempionātā Latvijas izlases sastāvā spēlēja Gatis Rožkalns un Artūrs Šternbergs, menedžeris Zigmunds Dvarons. Gatis Rožkalns bija arī ilggadējs Latvijas pludmales futbola izlases spēlētājs.

Dažāda vecuma Latvijas izlasēs spēlējuši Kristaps Priedēns, Oskars Priedēns, Oskars Darģis, Jānis un Dāvis Ikaunieki, Uģis Moncevičs, Ričards Vēvers, Toms Liepkalns. Latvijas jaunatnes izlases kandidāti ir Miks Karlovičs un Evarts Rožkalns.

Latvijas telpu fubola U-19 izlases sastāvā tika iekļauti Kārlis Ponomorjovs, Artūrs Cīrulis un Pēteris Patriks Jefimovs.

Kurzemes reģionālās futbola izlasēs iekļauti Rihards Ponomorjovs, Rauls Rodrigo Borisovs ,Martins Raihs , Ralfs Šternbergs, Rihards Bieriņš, Emīls Auziņš, Rūdolfs Šenhofs, Kristers Neilands, Mikus Jēkabs Himičs, Rihards Zībergs, Rodžers Palsāns, Benjamins Brazovskis, Markuss Ibergs, Rejens Hildebrants.

Kuldīgas pieaugušo futbola komandu pamatā veido sporta skolas audzēkņi. 2012. gadā uzvarot LFF 2.līgas čempionātā, tika izcīnītas tiesības spēlēt 1.līgā. Kuldīgas spota skolas komanda ar panākumiem spēlējusi noficiālajā amatieru čempionātā “Mītava open”. No 2013. gada notiek sadarbība ar FC ‘’Nikers’’, kura sastāvā jaunie futbolisti 2016. gadā uzvarēja Baltic Club Cap turnīru un piedalījās EMF Champion League turnīrā, 2017. gadā – Baltijas Nāciju kausā, bet 2018. gadā Eiropas amatieru čempionu līgā izcīnīja 3.vietu minifutbolā. No 2021./2022.gada sezonas ‘’Nikers’’ startē Latvijas telpu futbola virslīgā, kur 2023./2024.gada sezonā izcīnīja bronzas medaļas.